Het dink jy as Christen oor THE DA VINCI CODE? deur Christo Nel | Bydraes | Woes - Kreatiewe platform vir Afrikaans
Titel: Het dink jy as Christen oor THE DA VINCI CODE?
Aantal woorde: 289
Gegroet uit Somerset-Wes
Oor 'n bietjie meer as 14 dae word die film THE DA VINCI CODE wêreldwyd in teaters vrygestel. En laat ek nou maar vir jou sê: hier kom 'n geleentheid soos nog nooit waarin ons gereed moet wees om mense met ernstige vrae te bedien soos 1 Pet 3:15 vir ons aanmoedig om te doen:
" In julle harte moet daar net heilige eerbied wees vir Christus die Here. Wees altyd gereed om 'n antwoord te gee aan elkeen wat van julle 'n verduideliking eis oor die hoop wat in julle lewe. Maar doen dit met beskeidenheid en met eerbied vir God. "
Is jy gereed om jou goed te kan verantwoord oor die vrae wat soekers en twyfelaars n a v hierdie boek en film gaan vra?
Ek is tans hier in die Helderberg-area besig om 'n Bybelstudiereeks hieroor aan te bied op 'n Dinsdagaand om 19:00 te 81 Faganstraat, Strand (van die 9de Mei af). As jy in die omgewing is, kom woon dit by.
Maar vir die ander van julle wat oor die res van die wêreld versprei is, wil ek graag ook hiermee help, en dan op 2 maniere ten minste:
1. Deur 'n dokument van 81 bladsye wat ek bymekaar gesit het oor die beste antwoorde op vrae oor hierdie boek en film vir Christene wat ingelig wil wees.
As jy dit wil hê, epos net my en vra daarvoor. Dan stuur ek dit vir jou met graagte.
2. Ek is tans ook besig om te skryf aan my eie reeks antwoorde hieroor wat so oor 2 maande gereed sal wees.
Sodra dit klaar is, sal ek julle ook via hierdie nuusbriefie laat weet, en dan kan jy dit ook aanvra.